**OBČINA TRZIN**

Mengeška cesta 22

1236 Trzin

Št.: 430-0034/2017-1

Datum: 6. 12. 2017

**Zadeva: POVABILO K ODDAJI PONUDBE**

Naročnik Občina Trzin pristopa k pridobivanju ponudb za izdelavo PGD/PZI/PID dokumentacije za gradnjo javnega kanala za odvod komunalne odpadne vode.

v skladu z Navodili o oddaji evidenčnih javnih naročil (EJN) št. 4303-0018/2013-1 z dne 25. 7. 2013 ter spremembe št. 4303-0018/2013-2 z dne 18. 1. 2016.

|  |  |  |  |  |  |  |
| --- | --- | --- | --- | --- | --- | --- |
| Predmet javnega naročila: | **IZDELAVA PGD/PZI/PID DOKUMENTACIJE ZA POTREBE IZGRADNJE JAVNE FEKALNE KANALIZACIJE V TRZINU, ZAKLJUČEK MLAKARJEVE ULICE 71-78** | | | | | |
| Oznaka naročila: | 430-0034/2017 | | |  | | |
| Rok za začetek naročila: | Po izboru izvajalca | | | | | |
| Predvidena dinamika financiranja: | 2018 | | | | | |
| Oddaja ponudbe: | rok: | dne: | **18. 12. 2017** | | naslov: | Občina Trzin, Mengeška cesta 22, 1236 Trzin,  telefaks št.: 01 564 1772 ali  e-naslov:info(at)trzin.si |
| Razpisna dokumentacija: | Navodila za pripravo ponudbe  ponudba, referenci, pogodba | | | | | |
| Kontaktna oseba naročnika: | Andrej Gril, tel. 01 564 4543, faks: 01 564 1772  e-naslov: andrej.gril(at)trzin.si | | | | | |
|  |  |  |  |  |  |  |

V nadaljevanju vam posredujemo navodila ter osnutek pogodbe. Z oddajo ponudbe izvajalec izjavlja, da je razpisne pogoje ter pripadajočo dokumentacijo prebral, jih razume in se z njimi strinja.

V primeru sporov v zvezi z razpisno dokumentacijo tolmačenje podaja lahko samo avtor dokumentacije-naročnik. Velja samo razpisna dokumentacija, ki jo je izdelal in posredoval naročnik.

Vabimo vas k pravočasni oddaji ponudbe.

**OBČINA TRZIN**

Poslano:


* potencialnim izvajalcem
* spletna stran Občine Trzin, http://www.trzin.si

**Navodila za pripravo ponudbe:**

Namen:Gradnja podaljška javnega fekalnega kanala fi 200

Lokacija: Trzin, Mlakarjeva ulica 71-78 – makadamski zaključek

Dolžina kanala: cca 180 m



Potek podaljška fekalne kanalizacije je predviden po koridorju makadamske ceste in je označen z rumeno barvo-glejte skico spodaj.

V okviru gradnje je predvidena tudi ureditev priključkov za obstoječih 6 enostanovanjskih objektov v območju dostopne poti od javnega kanala do priključnega revizijskega jaška, ki je lociran ob robu ceste oz. od javnega kanala oddaljen največ 3 m.

V okviru izdelave projekta je potrebno pridobiti podatke o obstoječih greznicah (lokacija, globina, lokacija in niveleta iztoka iz hiše in iztoka iz greznice), sprojektirati priključek od javnega kanala do priključnega revizijskega jaška ter predvideti potek priključka od objekta do priključnega jaška.

Naslovi obstoječih objektov so: Trzin, Mlakarjeva ulica 71, 72, 73, 74, 75 in 78.

Predvideni sta še dve (2) novogradnji enostanovanjskih objektov.

Nepremičnine po katerih je predvidena gradnja: 1022/1, 1022/2, 1023/1, 1023/2, 1026/5, 1028/4, 1051/19 in 1051/20, vse k.o. 1961-Trzin

Lastnik javnega vodovodnega in fekalnega kanalizacijskega omrežja: Občina Trzin, Mengeška cesta 22, 1236 Trzin

Upravljavec javnega vodovodnega in fekalnega kanalizacijskega omrežja: Javno komunalno podjetje Prodnik d. o. o., Savska cesta 34, 1230 Domžale

Občina namerava zaprositi za gradbeno dovoljenje na podlagi izdelane PGD/PZI projekta ter sklenjenih pogodb o ustanovitvi služnosti na nepremičninah, ki so v zasebni lasti.

Cesta, ki je v zasebni lasti bo ostala po končani gradnji v zasebni lasti, makadamska, brez cestne razsvetljave, odvajanja odpadne padavinske vode - v naravi, urejeno kot do sedaj.

Sočasno z gradnjo kanala bo v koridorju ceste izvajal investicijsko vzdrževalna dela na javnem vodovodnem omrežju, pooblaščeni investitor Prodnik d. o. o. iz Domžal.

Predvideno je skupno javno naročilo, vendar ločena izdelava projektne dokumentacije za gradnjo kanala na podlagi gradbenega dovoljenja in gradnjo na podlagi investicijsko vzdrževalnih del na javnem vodovodu.

PGD/PZI/PID projekt mora biti izdelan skladno z veljavnimi predpisi, ki urejajo gradnjo objektov, tehničnimi normativi in standardi za področje gradnje fekalne kanalizacije ter nekategoriziranih cest na katerih se opravlja javni promet. Projektant mora vračunati tudi izdelavo geodetskega posnetka. PZI naj vsebuje tudi projektantsko oceno stroškov investicije.

Rok izdelave PGD/PZI dokumentacije je do dne 28. 2. 2018.

Rok za izdelavo PID dokumentacije je 30 koledarskih dni po končani gradnji.

Občina Trzin namerava pri Upravni enoti Domžale vložiti vlogo za izdajo gradbenega dovoljenja dne 5. 3. 2018.

Rok za oddajo ponudbe je do vključno dne 18. 12. 2018.

**OBČINA TRZIN**

**NAZIV PONUDNIKA**

naslov

pošta

Datum: \_\_. 12. 2017

**Ponudba št.:\_\_\_\_\_\_\_\_\_\_\_\_\_\_\_\_\_\_\_\_**

**PONUDBA ZA IZDELAVO PGD/PZI/PID DOKUMENTACIJE ZA**

**IZGRADNJO JAVNEGA FEKALNEGA KANALA NA MAKADAMSKEM ZAKLJUČKU MLAKARJEVE ULICE 71-78 V TRZINU**

|  |  |  |  |  |
| --- | --- | --- | --- | --- |
| **Vrsta storitve** | Enota | **Cena/kos brez DDV** | | **Cena skupaj brez DDV** |
|  |  | |  | |
| **Geodetski posnetek** | 1 kos |  | |  |
| **PGD/PZI** | 4 kosi |  | |  |
| **PID** | 4 kosi |  | |  |
| **SKUPAJ brez DDV** | EUR |  | |  |
| **22 % DDV** | EUR |  | |  |
| **SKUPAJ z DDV** | EUR |  | |  |

**PONUDNIK**

žig in podpis

Ponudnik mora biti na dan oddaje ponudbe vpisan v seznamu projektivnih podjetij oz. status pooblaščenega in odgovornega projektanta.

Ponudbo lahko oddajo pooblaščeni projektanti, ki navedejo najmanj **dve (2)** referenci izdelave projektne dokumentacije na nivoju PGD/PZI za potrebe izgradnje fekalne kanalizacije v dolžini najmanj 100 m.

**NAZIV PONUDNIKA**

naslov

pošta

Datum: \_\_. 12. 2017

**Navedba reference št. 1**

Naročnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obdobje izvedbe gradnje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dolžina fekalnega kanala: \_\_\_\_,\_\_ m

Kontaktna oseba naročnika (ime priimek, e-naslov, GSM):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Navedba reference št. 2**

Naročnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obdobje izvedbe gradnje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dolžina fekalnega kanala: \_\_\_\_,\_\_ m

Kontaktna oseba naročnika (ime priimek, e-naslov, GSM):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reference ni potrebno, da jih potrdi javni naročnik, točnost navedenih referenc bo naročnik preveril sam.

Navaja se lahko reference iz obdobja zadnjih 5 let (2012-2017).

Kolikor se izkaže, da ponudnik ni navedel točnih referenčnih podatkov oz. se je skliceval na referenco, ki ne drži bo izločen iz nadaljnje obravnave.

**OBČINA TRZIN**, Mengeška cesta 22, 1236 Trzin, z ID za DDV: SI33714789, matično številko 1358561000, ki jo zastopa župan Peter Ložar (v nadaljevanju: naročnik)

in

**NAZIV IZVAJALCA**, naslov, pošta, z ID za DDV: SI\_\_\_\_\_\_\_\_, matično številko \_\_\_\_\_\_\_\_\_000, ki ga zastopa \_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)

skleneta

**POGODBO O IZVEDBI JAVNEGA NAROČILA EVIDENČNE VREDNOSTI**

**ŠT. 430-0034/2017 ZA**

**»IZDELAVA PGD/PZI/PID DOKUMENTACIJE ZA POTREBE IZGRADNJE JAVNE FEKALNE KANALIZACIJE V TRZINU, ZAKLJUČEK MLAKARJEVE ULICE 71-78«**

Pogodba je sklenjena v skladu s petim odstavkom 24. člena Zakona o javnem naročanju (Uradni list RS, št. 12/13-uradno prečiščeno besedilo in 19/14), 50. členom Zakona o javnih financah (Uradni list RS, št. 11/11 - uradno prečiščeno besedilo, [14/13 - popr.](http://www.uradni-list.si/1/objava.jsp?urlurid=20130433) in [101/13](http://www.uradni-list.si/1/objava.jsp?urlurid=20133677), 55/15 – ZFisP in 96/15 – ZIPRS1617) ter na podlagi postopka v skladu z Navodili o oddaji evidenčnih javnih naročil Občine Trzin št. 4303-0018/2013-1, veljavnost od dne 25. 7. 2013, sprememba št. 4303-0018/2013-2 z dne 18. 1. 2016.

I. PREDMET POGODBE

Predmet pogodbe je »Izdelava PGD/PZI/PID projektne dokumentacije na področju nizkih gradenj v delu naselja Trzin-Mlake in sicer:

**ZA POTREBE IZGRADNJE JAVNE FEKALNE KANALIZACIJE V TRZINU, ZAKLJUČEK MLAKARJEVE ULICE 71-78**.

V postopku zbiranja naročil evidenčnih vrednosti na podlagi Navodila o oddaji evidenčnih javnih naročil Občine Trzin št. 4303-0018/2013-1 z dne 25. 7. 2013 in sprememb št. 4303-0018/2013-2 z dne 18. 1. 2016, je naročnik pridobil naslednje \_\_\_ ponudbe:

1. Naziv ponudnika, predračun št. \_\_\_\_\_\_\_\_\_\_\_\_\_\_\_\_ z dne \_\_. 12. 2017 s ponudbeno ceno (brez DDV) \_\_\_\_\_\_\_\_\_\_\_\_ EUR, prejem dne \_\_. 12. 2017,

2. …

9. Naziv ponudnika, predračun št. \_\_\_\_\_\_\_\_\_\_\_\_\_\_\_\_ z dne \_\_. 12. 2017 s ponudbeno ceno (brez DDV) \_\_\_\_\_\_\_\_\_\_\_\_ EUR, prejem dne \_\_. 12. 2017,

10. Naziv ponudnika, predračun št. \_\_\_\_\_\_\_\_\_\_\_\_\_\_\_\_ z dne \_\_. 12. 2017 s ponudbeno ceno (brez DDV) \_\_\_\_\_\_\_\_\_\_\_\_ EUR, prejem dne \_\_. 12. 2017,

Izvajalec bo pogodbena dela izvršil v skladu in v obsegu z naslednjimi dokumenti:

* pogodbo št. 1\_\_/2017,
* ponudbo št. \_\_\_\_\_\_\_\_\_\_\_ z dne \_\_. 12. 2017 s predračunom izvajalca in vsemi ostalimi prilogami ponudbe.

II. POGODBENA VREDNOST DEL

Pogodbena vrednost iz 1. člena te pogodbe znaša: \_\_\_\_\_\_\_\_\_\_ **EUR** (\_\_\_\_\_ \_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_/100), ki vključuje 22 % davek na dodano vrednost.

V pogodbeni ceni so zajeti štirje kompletni izvodi PGD/PZI/PID dokumentacije v tiskani izvedbi in en izvod v e-digitalni obliki na zgoščenki (v obliki word, xls, dwg, pdf).

Cena je fiksna in nespremenljiva. Ponudba izvajalca št. \_\_\_\_\_\_\_\_\_\_\_\_\_\_\_\_ z dne \_\_. 12. 2017 je sestavni del te pogodbe.

III. IZVEDBENI ROK

Izvajalec se zavezuje, da bo začel s pogodbenimi deli takoj po izboru in oddaji javnega naročila evidenčne vrednosti.

Rok za dokončanje geodetskega posnetka ter PGD/PZI te pogodbe je do dne 1. 3. 2018.

Rok za dokončanje PID dokumentacije je največ 30 dni po zaključku gradbenih del, ki se nanašajo na izgradnjo kanalizacije.

**IV. OBVEZNOSTI IN ODGOVORNOSTI IZVAJALCA**

S to pogodbo se izvajalec zaveže opraviti v pogodbi določene storitve.

Izvajalec se obvezuje, da bo:

* izvajal storitve po tej pogodbi po pravilih stroke, v skladu z navodili naročnika, s skrbnostjo dobrega gospodarja in v pogodbenem roku;
* pri izvajanju pogodbenih obveznosti uporabljal napredne tehnologije in metode glede na opremljenost naročnika;
* takoj pisno opozoril naročnika na okoliščine (tekoče probleme, nastale razmere), ki bi lahko otežile ali onemogočile kakovostno, pravilno in pravočasno izvedbo storitev;
* omogočal ustrezen nadzor naročniku;
* plačal pogodbeno kazen, kot je določena v tej pogodbi, v primeru zamude, ki bo nastala po izključni krivdi izvajalca.

Način izvedbe storitev sme izvajalec izbrati v skladu s svojo strokovno presojo, če ga ne določi naročnik ali če iz vsebine in namena naročila ne izhaja kaj drugega.

Če naročnik naroči izvajalcu storitev, s katero bi bila povzročena nesorazmerna škoda naročniku ali tretjemu, lahko izvajalec takšno naročilo odkloni, ne da bi kršil pogodbo, vendar mora razlog za odklonitev dokazati. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo, vendar mora nalogo izpolniti, kot mu je bilo naročeno, če naročnik pri tem vztraja.

Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik razdre pogodbo, v primeru škode pa tudi zahteva odškodnino.

**V. OBVEZNOSTI IN ODGOVORNOSTI NAROČNIKA**

S to pogodbo se naročnik zaveže, da bo za opravljena dela po tej pogodbi izvajalcu plačal pogodbeno ceno oziroma posamezne količine dejansko opravljenega dela.

Naročnik se obvezuje, da bo:

* izpolnjeval vse predvidene obveznosti v rokih in na predviden način;
* zagotovil razpoložljivost potrebnih človeških, informacijskih in finančnih virov;
* izvajalcu omogočil dostop do dokumentacije, ki jo ima na razpolago in je potrebna za izvedbo prevzetih storitev;
* izvajalcu nudil prostor na sedežu naročnika z ustrezno opremo za potrebe koordinacije projekta z naročnikom;
* plačal naročene storitve v dogovorjenih rokih.

VI. PREVZEM POGODBENEGA DELA IN ODPRAVA NAPAK

Prevzem izvršenega pogodbenega dela obsega:

* pregled oddanega dela,
* odpravo napak oziroma pomanjkljivosti v roku in po navodilih naročnika in
* dokončni kvalitativni prevzem izvršenega dela.

Prevzem se izvede in evidentira na sedežu naročnika. O opravljenih storitvah in prevzemu izdelkov, izdelanih v skladu s specifikacijo, naročnik izdela zapisnik, ki ga podpišeta obe pogodbeni stranki.

Izvajalec se obveže, da bo ob prevzemu predal naročniku vso dokumentacijo o storitvah in izdelkih.

Preverjanje kakovosti in obsega realizacije predmeta pogodbe izvaja naročnik, po potrebi na način:

* primerjave z vsebino predmeta pogodbe.

Rezultati teh preverjanj morajo biti dokumentirani. Dokumentiranje je lahko v pisni ali elektronski obliki.

Če naročnik ob pregledu izvršenega dela ugotovi, da je delo opravljeno pomanjkljivo ali da ima napake, o tem takoj pisno obvesti izvajalca in mu hkrati določi primeren rok za odpravo napak oziroma pomanjkljivosti.

Kolikor naročnik oceni, da rezultat ustreza pričakovanim ciljem naročnika, potrdi izvajalcu kot dokončni rezultat.

Po pregledu in prevzemu dela izvajalec ne odgovarja več za pomanjkljivosti, ki bi se mogle ugotoviti z običajnim pregledom, razen če je izvajalec zanje vedel, pa nanje ni opozoril naročnika oziroma za skrite napake.

VII. PLAČILNI POGOJI

Pogodbeni stranki se dogovorita, da bo naročnik izvajalcu plačal po zaključku vseh del, pri čemer je podlaga za izstavitev e-računa s strani naročnika potrjen rezultat. Pogodbeno delo bo dokončno prevzeto šele kot celota.

E-račun, ki bo izstavljen naročniku, mora obvezno vsebovati navedbo številke in naziva naročila, specifikacijo opravljenega dela in kopijo dopisa naročnika, s katerim je potrdil rezultat.

Kolikor bi nastali razlogi za zamudo na strani nosilcev urejanja prostora (soglasodajalcev) sta pogodbeni stranki soglasni, da se lahko plačilo nespornega dela poravna v obliki delnega računa oziroma začasne situacije.

Naročnik poravna dogovorjene obveznosti na osnovi predloženega e-računa izvajalca na njegov transakcijski račun št. SI56 \_\_\_\_-\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_, na 30. dan od prejema e-računa.

**VIII. PROTIKORUPCIJSKA KLAVZULA**

Ta pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Če pogodba še ni veljavna, se šteje, da pogodba ni bila sklenjena.

IX. POGODBENA KAZEN

Če izvajalec prekorači s pogodbo dogovorjeni izvedbeni rok ali rok določen za odpravo dogovorjenih pomanjkljivosti, je dolžan plačati kazen v višini 0,1 % od pogodbene vrednosti del brez DDV za vsak dan prekoračenega roka, razen v primeru višje sile. Skupni znesek pogodbene kazni ne sme presegati 10 % od vrednosti pogodbenih del.

Izvajalec ne odgovarja za zamudo, ki je posledica neizpolnitve katerekoli pogodbene obveznosti s strani naročnika.

Če izvajalec zamuja z izvajanjem storitev toliko, da bi lahko naročniku nastala škoda ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika, lahko pa zahteva povrnitev dejanske škode ali razdre pogodbo.

Če bi pogodbena kazen presegla mejo, ki je v tej pogodbi določena kot največja vrednost pogodbene kazni, lahko naročnik zahteva povrnitev dejanske škode in razdre pogodbo.

## X. VARSTVO ZAUPNIH IN OSEBNIH PODATKOV

Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali. Prav tako predstavljajo poslovno skrivnost vsi podatki, do katerih bo izvajalec prišel med in po poteku pogodbe.

Izvajalec je dolžan obvestiti svoje delavce, da lahko pri svojem delu pridejo v stik z osebnimi ali zaupnimi podatki, pri delu z njimi pa morajo ti ravnati z največja mero skrbnosti, ter skladno z veljavno zakonodajo.

Izvajalec mora naročnika takoj obvestiti o vsakem disciplinskem ali drugem postopku, zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz te pogodbe. Izvajalec je dolžan na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami te pogodbe.

Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.

Obveznost varovanja podatkov se nanašata tako na čas izvrševanja pogodbe, kot tudi za čas po tem.

**XI. PRAVICE INTELEKTUALNE LASTNINE**

Z dnem plačila postanejo vse materialne avtorske pravice izvajalca, ki nastanejo v zvezi s to pogodbo, last naročnika in to izključno, v neomejenem obsegu in za ves čas njihovega trajanja.

Če izvajalec v okviru izvajanja te pogodbe samostojno v celoti ustvari avtorsko delo, pripada naročniku neizključna in prenosljiva pravica uporabe tega dela.

Obe določili se nanašata samo na projektno dokumentacijo, ki je predmet te pogodbe.

**XII. SKRBNIKA POGODBE**

Skrbnik pogodbe je s strani

-naročnika: Andrej Gril, občinska uprava, e-naslov: andrej.gril(at)trzin.si,

-izvajalca: \_\_\_\_\_\_ \_\_\_\_\_\_\_\_\_\_\_\_\_, e-naslov: \_\_\_\_\_\_\_\_\_\_\_\_\_\_\_(at)\_\_\_\_\_\_\_\_\_\_\_\_.

**XIII. ODSTOP OD POGODBE**

Katerakoli od pogodbenih strank lahko zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od pogodbe. V primeru odstopa sta pogodbeni stranki dolžni poravnati do tedaj nesporne medsebojne obveznosti iz te pogodbe in nastalo škodo, naročnik pa se lahko odloči za znižanje pogodbene cene.

XIV. REŠEVANJE SPOROV

Morebitne spore bosta pogodbeni stranki reševali sporazumno, če do sporazumne rešitve ne pride, bo spore reševalo pristojno sodišče po sedežu naročnika po slovenskem pravu.

**XV. KONČNE DOLOČBE**

Pogodba začne veljati z dnem, ko je podpisana s strani obeh pogodbenih strank, uporabljati pa se začne z dnem oddaje evidenčnega javnega naročila.

Spremembe ali dopolnitve te pogodbe veljajo samo v primeru, ko jih podpišeta obe pogodbeni stranki.

Pogodba je sklenjena v petih (5) enakih izvodih, od katerih prejme izvajalec dva (2), naročnik pa tri (3) izvode.

Št.: Št. zadeve: 430-0034/2017-\_\_

Št. pogodbe: 229/2017

|  |  |
| --- | --- |
| **Izvajalec:**  **NAZIV IZVAJALCA**  \_\_\_\_\_\_\_ \_\_\_\_\_\_\_\_\_\_\_, \_\_\_\_\_\_\_\_\_  \_\_\_\_\_\_\_\_\_\_\_\_, dne 2\_. 12. 2017 | **Naročnik:**  **OBČINA TRZIN**  Peter Ložar, župan  Trzin, dne 2\_. 12. 2017 |